Linda Lovelace

**Linda Suzan Boreman** (Linda Susan Boreman), poznatija pod svojim umetničkim imenom **Linda Lavlejs** (Linda Lovelace) (10. 1., 1949 - 22. 4., 2002), je bila pornografska glumica koja je 1972. godine snimila film *[[Deep Throat]]* (*Duboko grlo*), da bi ubrzo zatim napustila pornografsku industriju i pokrenula veliku anti-porno kampanju.

*Deep Throat* je legendarni pornografski film koji je pomerio mnogo granice u tom žanru za to vreme. Snimljen je za samo četiri dana i koštao je 25.000 dolara!

Linda Boreman je kasnije izjavila da žali zbog svoje pornografske karijere i da je bila nasilno primorana u pornografiju od svog tada supruga Čak Trajnora (Chuck Traynor); takođe je povukla svoje umetničko ime i u javnosti ponovo koristila svoje pravo ime. I pored svega, popularnost filma ju je napravila zvezdom protiv njene volje.

Iako je kasnije postala glasnogovornik protiv pornografije, Boremanova je još uvek veoma popularna zbog svog izvođenja oralnog seksa u filmu *Deep Throat*. Iako je tokom svoje porno karijere koristila ime Lavlejs u komercijalne svrhe, prva rečenica u njenoj knjizi i ispovesti, *Ordeal*, koju je ponavljala do kraja svog *život*a jeste "Moje ime nije Linda Lavlejs."

## Biografija
### Detinjstvo i mladost
Boremanova je pohađala katoličku školu, uključujući osnovnu školu Sv. Jovana Krstitelja u Jonkersu, Njujork, i srednju školu u Hartsdejlu, Njujork. Njen otac je bio policajac. Od rane mladosti je bila podvrgnuta strogoj disciplina svoje majke, pobožne katolkinje koja ju je kažnjavala za bilo kakav prestup. Kada je Linda napunila 16 godina, porodica se preselila na Floridu. U školi je dobila nadimak "Gospođica Sveta Sveta" (Miss Holy Holy) zato što se uvek držala sa strane. Kako god, u svojoj biografiji "Ordeal" (1980) i u televizijskom šou programu *E! True Hollywood Story* (2000), otkriva da je vanbračno rodila sina kad je imala 20 godina, ali da ga je njena majka dala na usvajanje. Linda je naivno mislila da je dete privremeno dato u neku ustanovu za nezbrinutu decu, dok ona sama ne bude spremna da vodi računa o njemu, da bi zatim bila totalno skrhkana saznavši da ga više nikada neće videti. Seli se za Njujork gde kreće novi život. U to vreme je doživela tešku saobraćajnu nesreću, koja joj je uslovila kompletnu transfuziju krvi. U cilju oporavka, vraća se na Floridu.

### Pornografska karijera
Tokom oporavka na Floridi u kući svojih roditelja, Linda upoznaje Čak Trajnora. Iste 1969. godine se sele u Njujork, gde Trajnor postaje njen menadžer za pornografsku industriju (pimp) i suprug. (Boremanova je kasnije napisala da je Trajnor odlučuio da je oženi da bi ga brak pravno zaštitio u slučaju da dođe do sudskog procesa).

Pre nego što je postala zvezda, Linda je snimila nekoliko 'hard-kor' kratkih filmova, uključujući sodomijski film iz 1969. godine, pod nazivom *Dog Fucker* ili "Dogarama". Ona je kasnije odbila da to snima ponovo.

Tokom 1972. Boremanova je snimila *Deep Throat*, verovatno finansijski najuspešniji porno film svih vremena. Ona je tvrdila da nije dobila nikakav novac za *Deep Throat*, a da je njenih 1250 dolara, koje su joj po ugovoru pripadale, uzeo Trajnor. U ovom filmu Linda je imala potpuno obrijane genitalije i upražnjavala je analni seks, što je za to vreme bilo totalno nepojmljivo u porno filmovima.

Posle neverovatnog uspeha koji je *Deep Throat* doživeo, glumela je u još nekoliko 'soft-kor' filmova (u svojoj knjizi *Ordeal* je tvrdila da je *Deep Throat* njen jedini porno film i da su ostali porno filmovi u kojima se pojavljivala samo *bleda senka* tog). Tokom 1973. i 1974. se pojavljuje u magazinima *Playboy*, *Bachelor* i *Esquire*. Zatim pokušava da napusti pornografsku scenu i da "opravda" svoje filomove, ali ubro uočava da će je pornografska karijera pratiti ceo život.

U januaru 1974. godine, biva uhapšena zbog posedovanja kokaina i amfetamina. Iste godine, objavljuje dve pro-pornografske biografije. U onoj kasnijoj, koja se poklapa sa razvodom od Trajnora, tvrdi da ju je Trajnor pod prisilom i pretnjom pištoljem uvukao u pornografiju, kao i da se modrice na njenih nogama mogu videti u filmu *Deep Throat*. Trajnor se ženi sa Marilin Čembers (Marilyn Chambers), mladom porno zvezdom u usponu. Linda je u svojoj autobiografskoj knjizi iz 1980. godine *Ordeal* tvrdila da je njen brak sa Trajnorom bio zasnovan na nasilju, silovanju, prinuđenoj prostituciji i privatnoj pornografiji. Mnogi navodi iz knjige, naročito oni koji se tiču silovanja i pretnji pištoljem, su sporni jer ne postoje svedoci koji bi to eventialno mogli i da potvrde.

Godine 1974. Linda se udaje za Lari Marćanija (Larry Marchiano) sa kojim je imala dvoje dece, Dominika (rođen 1977.) i Lindsi (1980).

### Anti-pornografski aktivizam
Sa objavljivanjem biografije *Ordeal* 1980., Boremanova se priključuje feminističkim anti-pornografskim udruženjima; na konferenciji za štampu na kojoj je objavila *Ordeal* i iznela u javnost optužbe protiv Čak Trajnora, priključila se aktivistima Andrei Dvorkin (Andrea Dworkin), Katarini MekKinon (Catharine MacKinnon), Gloriji Stejnem (Gloria Steinem) i članovima radikalne feminističke organizacije *Women Against Pornography* (Žene protiv pornogarfije). Iznosila je na javnim skupovima svoje optužbe protiv porno industrije, potkrepljujući svoje iskaze ličnim iskustvima i obelodanjujući kakve je sve prinude i vređanja pretrpela. Pornografista Hart Vilijams (Hart Williams) je tvorac izraza “Lindin Sindrom”, ukazujući na žene koje napuste pornogarfiju, a zatim poriču svoju prošlost, osuđujući porno industriju.

U 1986. godini, Linda Boreman objavljuje *Out of Bondage*, još jednu knjigu koja se fokusira na njen život posle 1974. Iste godine je svedočila pred *Attorney General's Commission on Pornography* (specijalna komisija koju je osnovao američki predsednik Ronald Regan u cilju ispitivanja pornografije, njenih začetaka, štetnih uticaja i povezanosti sa organizovanim kriminalom) u Njujorku, tvrdeći da:

Prateći svoje svedočenje pred komisijom, Boremanova je držala predavanja po studentskim kampovima, fakultetima i na mnogim drugim mestima, ponavljajući optužbe na račun pornografske industrije.

### Kasnija karijera i smrt
Godine 1987. biva zaražena hepatitisom zbog transfuzije krvi koju je primila nakon saobraćajne nesreće 1970. godine, zbog čega je morala da transplantira jetru. Nakon 22 godine braka, razvodi se 1996. od supruga Lari Marćanija. Tokom 2000. godine, učestvuje u zabavnom TV programu *E! Entertainment Network*.

Godine 2001. slika se za magazin *Leg Show* kao Linda Lavlejs. Branila se govoreći da nema ništa loše u tome kada neko izgleda seksi, sve dok je to sa ukusom. Nešto kasnije, pornografski časopis *[[Hastler]]* (Hustler) je imenuje za "Gubitnika meseca" (Asshole of the Month) za mart 2001. godine.

3. aprila 2002., Linda je izgubila kontrolu nad svojim automobilom, koji se zatim dva puta prevrnuo. Pretrpela je teške fizičke povrede unutrašnjih organa. Umrla je 22. 4. 2002. godine u bolnici u Denveru, Kolorado, sa 53 godine. Njen bivši muž Lari Marćani i njihovo dvoje odrasle dece, Dominik i Lindsi, su bili sa njom u bolnici kada je umrla.

Lari Marćani je tom prilikom izjavio:

Uprkos činjenici da je *Deep Throat* zaradio oko 600 miliona američkih dolara širom sveta (ne zna se tačna suma sa sigurnošću), Linda Suzan Boreman nije dobila apsolutno ništa na ime autorskih prava i umrla je u siromaštvu.

## Filmografija
* *Inside Deep Throat* (2005)
* *Linda Lovelace: The [[E! True Hollywood Story]]* (2000)
* *Linda Lovelace for President* (1975)
* *The 46th Annual [[Academy Awards]]* (1974)
* *Sexual Ecstasy of the Macumba* (1975) kao Linda
* *Deep Throat Part II* (1974) kao medicinska sestra Lajlejs
* *The Confessions of Linda Lovelace* (1974)
* *Exotic French Fantasies* (1974)
* *[[Deep Throat (film)|Deep Throat]]* (1972)
* *Dog Fucker* (takođe poznat i pod imenom Dogarama) (1969)

## Knjige
Boremanova je glavni lik pet autorizovanih biografija:
* *Inside Linda Lovelace* (1974) 
* *The Intimate Diary of Linda Lovelace* (1974) 
* *Ordeal* (1980) 
* *Out of Bondage* (1986) 
* *The Complete Linda Lovelace* (2001) 

## Vanjske veze
* 
* Linda Lavlejs retrospektiva
* Linda Lavlejs filmografija
* Linda Lavlejs na Rotten.com 
* Grob Linde Lavlejs